laion/Wikipedia-Exotic huggingface dataset:
კეთლინ ტერნერი

კეთლინ ტერნერი (ინგლ. Kathleen Turner; დ. 19 ივნისი, 1954) — ამერიკელი კინოსა და თეატრის მსახიობი. მიღებული აქვს ოქროს გლობუსის ორი ჯილდო და ოსკარის ნომინაცია. ოფიციალური საიტი კეთლინ ტერნერი კინოფილმების ინტერნეტ-მონაცემთა ბაზაში
რობერტ ზემეკისი

რობერტ ზემეკისი (ინგლ. Robert Zemeckis დ. 14 მაისი, 1952, ლოს-ანჯელესი) — ამერიკელი კინორეჟისორი, სცენარისტი და პროდიუსერი. ცნობილი გახდა 1980-იან წლებში ფილმების სერიით „უკან მომავალში“. საკუთარ ფილმებში ხშირად იყენებს სპეც-ეფექტებს. 1984 - რომანი ქვასთან (Romancing the Stone) 1985 - უკან მომავალში (Back to the Future) 1989 - უკან მომავალში II (Back to the Future Part II) 1990 - უკან მომავალში III (Back to the Future Part III) 1994 - ფორესტ გამპი (Forrest Gump) 2000 - გარიყული (Cast Away) შეგიძლიათ იხილოთ მედიაფაილები თემაზე „რობერტ ზემეკისი“ ვიკისაწყობში. რობერტ ზემეკისი კინოფილმების ინტერნეტ-მონაცემთა ბაზაში რობერტ ზემეკისი — AllMovie რობერტ ზემეკისი ბიბლიოთეკის WorldCat კატალოგში The Art of Robert Zemeckis - French PDF (40 Mo)[მკვდარი ბმული] ზემეკისის საუკეთესო ფილმების სია
ომარ თეთრაძე

ომარ თეთრაძე (დ.13 ოქტომბერი, 1969, ველისპირი, როგორც ომარ ოსიპოვი) — ქართულ–ბერძნული წარმოშობის ფეხბურთელი, ამჟამად ყაზახური „ჟეტისუს“ მწვრთნელი. 18 წლის ასაკამდე ცნობილი იყო როგორც ომარ ოსიპოვი, პროფესიონალურ ფეხბურთში წასვლის შემდეგ გადაწყვიტა შეეცვალა გვარი. საბჭოთა კავშირის დანგრევას გეზი ჰქონდა აღებული და საქართველოში ნაციონალური აზროვნება საკმაოდ ძლიერად იყო განვითარებული, რაც ახალგაზრდა მოთამაშის კარიერაზე ზეგავლენას მოახდენდა. ამის გამო ომარიმ დედის მხრიდან ბებიის გვარი მიიღო — თეთრაძე. შემდეგ მან გადაწყვიტა ძველი გვარის დაბრუნება, მაგრამ ეს ბევრ პრობლემას შეუქმნიდა. საკლუბო დონეზე თამაშობდა თბილისის „დინამოში“, მოსკოვის „დინამოში“, ვლადიკავკაზის „ალანიაში“ (რომელთან ერთადაც მოიგო რუსეთის პრემიერ ლიგა 1995 წელს), „რომაში“ და თესალონიკის „პაოკში“. თამაშობდა რუსეთის ეროვნული ნაკრების შემადგენლობაში, რომელთან ერთადაც მონაწილეობდა 1994 წლის მსოფლიო საფეხბურთო ჩემპიონატსა და ევრო 96–ზე. ამ უკანასკნელში ითამაშა სამი შესანიშნავი მატჩი, მიუხედავად რუსეთის ნაკრების ცუდი შედეგებისა თეთრაძე დაასახელეს ჩემპიონატის საუკეთესო მარჯვენა მცველად. 2005 წელს, სათამაშო კარიერის დასრულების შემდეგ მუშაობდა მწვრთნელის თანაშემწედ სამარის „კრილია სოვეტოვში“. მოგვიანებით იყო მაჰაჩყალის „ანჟის“ მწვრთნელი. 2008 წლის სექტემბერში „ბელგოროდთან“ 1–0 წაგების შემდეგ მას დაემუქრა მწვრთნელობიდან მოხსნა, თუმცა მან შეინარჩუნა პოსტი. საბოლოოდ „ანჟი“ დაბრუნდა რუსეთის პრემიერ ლიგაში, მას შემდეგ რაც რუსეთის პირველ დივიზიონში პირველი ადგილი დაიკავა. 2010 წლის 19 მარტს თეთრაძემ დატოვა „ანჟი“. * – თამაშების და გოლების რაოდენობა ადრეულ 1990–იან წლებში თეთრაძემ მიიღო საბერძნეთის მოქალაქეობა, თუმცა შემდეგ უარი თქვა მასზე. თეთრაძე თვლის რომ ეთნიკურად ბერძენია, თუმცა ამბობს რომ მისი სამშობლო საქართველოა. რუსეთის პრემიერ ლიგა გამარჯვებული: 1995 რუსეთის პრემიერ ლიგა მეორე ადგილი: 1994, 1996. რუსეთის პრემიერ ლიგა მესამე ადგილი: 1992, 1993, 2004. საბერძნეთის თასი გამარვეჯბული: 2001 საქართველოს უმაღლესი ლიგა გამარჯვებული: 1990. რუსეთის თასი ფინალისტი: 2004. „ანჟი“ მაჰაჩყალა რუსეთის პირველი დივიზიონი გამარჯვებული: 2009 რუსეთის პირველი დივიზიონი საუკეთესო მწვრთნელი: 2009. „ვოლგა“ ნიჟნი ნოვგოროდი რუსეთის პირველი დივიზიონი მეორე ადგილი: 2010 პროფილი Soccerway-ზე (ინგლისური) პროფილი Transfermarkt-ზე (ინგლისური) პროფილი Rusteam.permian.ru-ზე (რუსული) პროფილი „კრილია სოვეტოვის“ ოფიციალურ საიტზე (რუსული) ↑ ბანდენკო ა.. (30 მარტი 2010) Тетрадзе. Омари в собственном соку რუსული. Sovetsky Sport – Football. დაარქივებულია ორიგინალიდან — 2015-04-09. ციტირების თარიღი: 27 ივნისი 2010. ↑ [2009 წლის სეზონის ლაურეატები (რუსული). დაარქივებულია ორიგინალიდან — 2009-11-28. ციტირების თარიღი: 2013-11-26. 2009 წლის სეზონის ლაურეატები (რუსული)]
რობერტ ოლტმენი

რობერტ ოლტმენი (ინგლ. Robert Altman. დ. 20 თებერვალი, 1925, კანზას-სიტი — გ. 20 ნოემბერი, 2006) — ამერიკელი კინორეჟისორი და სცენარისტი. იყო ახალი ჰოლივუდის მიმდინარეობის წარმომადგენელი. მიღებული აქვს ოსკარის ხუთი ნომინაცია. 1970 - სამხედრო ჰოსპიტალი (MASH) 1973 - ხანგრძლივი დამშვიდობება (The Long Goodbye) 1975 - ნეშვილი (Nashville) 1978 - ქორწილი (A Wedding) 1992 - მოთამაშე (The Player) 1993 - ხანმოკლე მონტაჟი (Short Cuts) 2001 - გოსფორდ პარკი (Gosford Park) რობერტ ოლტმენი კინოფილმების ინტერნეტ-მონაცემთა ბაზაში რობერტ ოლტმანი - Criterion Collection რობერტ ოლტმენი. Find a Grave-ზე.
ალპებისა და დუნაის რაიხსგაუ

ალპებისა და დუნაის რაიხსგაუ (გერმ. Alpen- und Donau-Reichsgaue), აღმოსავლეთ მარკის რაიხსგაუ (გერმ. Reichsgaue der Ostmark) — იმ რაიხსგაუების საერთო სახელწოდება, რომლებიც შეიქმნა ავსტრიის ტერიტორიაზე მესამე რაიხის მიერ. ავსტრია მიუერთდა გერმანიის იმპერიას მიწის ხარისხში. 1938 წლის 13 მარტსა და 1938 წლის 14 ოქტომბერს სახელი შეეცვალა ისტორიულ სახელმწიფოს, აღმოსავლეთ მარკს (ოსტმარკი, გერმ. Ostmark). ეს ასუსტებდა ავსტრიელთა ეროვნულ თვითშეგნებას ერთიან გერმანელ ერთა ჩარჩოში. ჩეხოსლოვაკიის საბოლოო დაყოფის შემდეგ, 1938 წელს, მიუნხენის ხელშეკრულების თანახმად, ზემო და ქვემო ავსტრიის ნაწილები მიუერთდნენ ბოჰემიის სასაზღვრო ოლქს და სახმრეთ მორავიას. 1938 წლის 1 ოქტომბრის კანონით (ძალაში შევიდა 15 ოქტომბერს) ავსტრიის ტერიტორიაზე გატარდა ტერიტორიულ-ადმინისტრაციული რეფორმა, რომელმაც შედეგად მოგვცა რამდენიმე ადმინისტრაციული ცვლილება: აღმოსავლეთ ტიროლი გადავიდა კარინთიას შემადგენლობაში. მიწა ბურგენლანდი გაქრა, ხოლო მისი ტერიტორია გაიყვეს ქვემო ავსტრიამ და შტირიამ. ზემო ავსტრია გადაეცა კომუნა ბად აუაზეს (შტირია) და ბეჰამბერგს (ქვემო ავსტრია). ვენა გაფართოვდა ქვემო ავსტრიის რაიონების მიერთებით. კომუნები: იუნგჰოლცი (ტიროლი) და მითელბერგი (ფორარლბერგი) გადაეცა ბავარიას. ვენის ტერიტორია გაფართოვდა ქვემო ავსტრიის რაიონების მიერთებით. ამის შემდეგ ვენა გახდა უდიდესი ფართობის მიხედვით და მეორე დიდი ბერლინის შემდეგ მოსახლეობის რაოდენობით გერმანიის იმპერიაში. ავსტრიის ბოლო ადმინისტრაციული ცვლილებები გამოწვეული იყო მიწების გაუქმებით. აღმოსავლეთ მარკის მართვის კანონით (გერმ. Gesetz über den Aufbau der Verwaltung in der Ostmark) 1939 წლის 14 აპრილიდან ვენის ტერიტორიაზე არსებობდა შვიდი რაიხსგაუ: რაიხსგაუ ვენა — მიწა ვენის ტერიტორიაზე, ცენტრი — ვენა. რაიხსგაუ კარინთია — მიწა კარინთიას ტერიტორიაზე, ცენტრი — ქლაგენფურტი. რაიხსგაუ ქვემო დუნაი — მიწა ქვემო ავსტრიის ტერიტორიაზე, ცენტრი — დუნაის კრემსი. რაიხსგაუ ზემო დუნაი — მიწა ზემო ავსტრიის ტერიტორიაზე, ცენტრი — ლინცი. რაიხსგაუ ზალცბურგი — მიწა ზალცბურგის ტერიტორიაზე, ცენტრი — ზალცბურგი. რაიხსგაუ შტირია — მიწა შტირიის ტერიტორიაზე, ცენტრი — გრაცი. რაიხსგაუ ტიროლი — მიწა ტიროლის ტერიტორიაზე, ცენტრი — ინსბრუკი. მიწა ფორალბერგის ტერიტორია წარმოადგენდა თვითმმართველ ადმინისტრაციულ მხარეს, რომელიც, ერთიმხრივ, «შემდეგ მითითებებამდე» ექვემდებარებოდა რაიხსგაუ ტიროლს.
კაპიტანი (მრავალმნიშვნელოვანი)

კაპიტანი — ოფიცრის ერთ-ერთი ჩინი, სხვადასხვა ქვეყნის არმიაში კაპიტანი — საზღვაო გემის ან საფრენი აპარატის უფროსი, მეთაური კაპიტანი — სპორტული გუნდის უფროსი მოთამაშე, რომელიც შეჯიბრების დროს არის მისი წარმომადგენელი და ხელმძღვანელი, გუნდისთავი
9 დეკემბერი

9 დეკემბერი — გრიგორიანული კალენდრის 343-ე დღე (ნაკიან წლებში – 344-ე დღე). წლის ბოლომდე დარჩენილია 22 დღე. 536 : ბიზანტიელი გენერალი ველისარიუსი რომში შედის, ხოლო ოსტროგოთების დაცვა მშვიდობიანად ტოვებს ქალაქს და ძველი დედაქალაქი იმპერიას უბრუნდება. 1425 : ლეუვენის კათოლიკური უნივერსიტეტი დაარსდა ბელგიაში. 1793 : ნიუ-იორკის პირველი ყოველდღიური გაზეთი, ამერიკან მინერვა, გამოსცა ნოე ვებსტერმა. 1824 : აიაკუხოს ბრძოლა - პერუს ნაციონალისტები ანტონიო ხოსე დე სუცრის მეთაურობით ამარცხებენ ესპანეთის კოლონიურ ძალებს და პერუს დამოუკიდებლად აცხადებენ. 1897 : აქტივისტმა მარაგერიტ მიურანმა ფემინისტური ყოველდღიური გაზეთი „ლე ფრონდი“ დააარსა პარიზში. 1931 : ესპანეთის მეორე რესპუბლიკა გამოცხადდა. 1940 : მეორე მსოფლიო ომი - ოპერაცია კომპასი - ბრიტანეთისა და ინდოეთის ძალები გენერალ-მაიორ რიჩარდ ო'კონორის ხელმძღვანელობით თავს ესხმის იტალიის ბაზას სიდი ბარანისთან, ეგვიპტეში. 1941 : მეორე მსოფლიო ომი - ჩინეთის რესპუბლიკა, კორეის რესპუბლიკის დროებითი მთავრობა, გვატემალა და კუბა ომს უცხადებენ გერმანიასა და იაპონიას. 1946 : ომის დამნაშავეთა სასამართლო ნიურმბერგის სამხედრო ტრიბუნალამდე იწყება „ექიმთა დაკითხვით“, რომლის დროსაც გაასამართლეს ადამიანებზე ექსპერიმენტებში ჩართული ექიმები. 1953 : წითელი განგაში - ჯენერალ ელექტრიკმა გამოაცხადა, რომ ყველა კომუნისტს დაითხოვდა კომპანიიდან. 1961 : ტანგანიკა ბრიტანეთისგან დამოუკიდებელი ხდება. 1961 : იერუსალიმში ისრაელის სასამართლომ სასიკვდილო განაჩენი გამოუტანა ადოლფ აიხმანს - ნაცისტური გერმანიის დანაშაულთა ერთ - ერთ მთავარ მონაწილეს. 1969 : ვაშინგტონის მეტრო გაიხსნა. 1987 : ისრაელ-პალესტინის ომი - პირველი ინტიფადა იწყება ღაზის სექტორსა და მდ. იორდანის დასავლეთ სანაპიროზე. 1990 : ლეხ ვალენსა პოლონეთის პირველი არჩეული პრეზიდენტი ხდება. 1992 : უელსის პრინცი ჩარლზისა და უელსის პრინცესა დაიანას განქორწინება გამოცხადდა. 2012 : რუმინეთის საპარლამენტო არჩევნებში სოციალ-ლიბერალურმა კავშირმა გაიმარჯვა. 2017 : ერაყმა ისლამურ სახელმწიფოზე სრული გამარჯვება გამოაცხადა. 1372 : ბეატრიზ — პორტუგალიის დედოფალი. 1608 : მილტონი, ჯონ — ინგლისელი პოეტი (გ. 1674) 1748 : ბერთოლე, კლოდ ლუი — ფრანგი ქიმიკოსი 1842 : კროპოტკინი, პეტრე — რუსი ანარქისტი (გ. 1921) 1848 : ჰარისი, ჯოელ ჩანდლერ — ამერიკელი მწერალი. 1868 : ჰაბერი, ფრიც — გერმანელი ქიმიკოსი და ნობელის პრემიის ლაურეატი (გ. 1934) 1916 : დაგლასი, კირკ — ამერიკელი მსახიობი და კინოპროდიუსერი 1942 : ჟორდანია, ვახტანგ — ქართველი დირიჟორი 1946 : განდი, სონია — იტალიაში დაბადებული ინდოელი პოლიტიკოსი, პარტია "გაერთიანებული პროგრესული ალიანსი" თავმჯდომარე 1953 : მალკოვიჩი, ჯონ — ამერიკელი მსახიობი 1963 : ჟვანია, ზურაბ — ქართველი პოლიტიკოსი, პრემიერ-მინისტრი 2003–2005 (გ. 2005) 1964 : ლანდერსი, პოლ — გერმანელი გიტარისტი (რამშტაინი) 1967 : ბელი, ჯოშუა — ამერიკელი მევიოლინე 1565 : პიუს IV — რომის პაპი (დ. 1499) 1897 : ჰარნი, ჯორჯ ჯულიან — ინგლისის მუშათა მოძრაობის მოღვაწე 1916 : ნაცუმე სოსეკი — იაპონელი მწერალი. 1985 : შიუკაშვილი, ალექსი — ქართველი მფრინავი, სამამულო ავიაციის ერთ - ერთი ფუძემდებელი მართლმადიდებელი ეკლესია აღნიშნავს შემდეგი წმინდანების ხსენების დღეს: ალიპი მესვეტე იაკობ განდეგილი სხვა თვეები:
ტრიონიქსისებრნი

ტრიონიქსისებრნი (ლათ. Trionychidae) — ოჯახი რბილტყავა კუთა რიგისა. მოიცავს 7 გვარსა და 22 სახეობას. მათი სხეულის სიგრძე 1 მ აღწევს. ბრტყელია და დაფარულია რბილიკანით. თავზე ხორთუმი აქვთ, რომელიც ნესტოებით ბოლოვდება; თათებზე გადაკრული აქვთ საცურაო აპკი. შეუძლიათ თავისა და კისრის შეწევა ფარის ქვეშ. გავრცელებულია აზიის, აფრიკისა და ჩრდილოეთ ამერიკის მდინარეებში. ტრიონიქსისებრნი მეტად მოძრავი მტაცებლები არიან, დამატებითი სუნთქვის ორგანოების (ხახის ლორწოვანი გამონაზარდები) მეშვეობით წყალქვეშ დიდხანს დარჩენის საშუალება ეძლევათ. ტრიონიქსისებრნი კანითაც სუნთქავენ. მუსხელიშვილი თ., ქართული საბჭოთა ენციკლოპედია, ტ. 10, თბ., 1986. — გვ. 52.
ირმის ნახტომი (განათლება)

ირმის ნახტომი — საქართველოს სკოლების კომპიუტერიზაციის პროგრამა საქართველოს საგანმანათლებლო რეფორმის ფარგლებში. პროგრამა 2005 წელს დაიწყო და მიზნად ისახავს 4 წლის მანძილზე საქართველოს ყველა სკოლას უზრუნველყოფას კომპიუტერული ტექნიკითა და ინტერნეტ-კავშირით, ინფორმაციული ტექნოლოგიების ინტეგრირებას მთელ სასწავლო პროცესში, სხვადასხვა საგნების სწავლებაში. პროექტის ბოლოსთვის საქართველოს საშუალო სკოლების მოსწავლეების 100% და პედაგოგების 70%-ზე მეტი დაეუფლება ძირითად კომპიუტერულ ჩვევებს, შეიქმნება ახალი სასწავლო კომპიუტერული პროგრამები, განხორციელდება ახალი სასკოლო პროექტები. სასკოლო რეფორმასთან ერთად ამ პროგრამის შედეგად საქართველოს თითოეული ქალაქი თუ სოფელი ჩაერთვება საკომუნიკაციო ქსელში, სადაც სკოლა იტვირთებს სათემო ცენტრის მნიშვნელოვან ფუნქციებს. შეიქმნება მასწავლებელთა პორტალი და ქვეყნის ყველა კუთხიდან მასწავლებლებს ექნებათ პროფესიული გამოცდილების გაზიარების საშუალება. ინფორმაციულ-საკომუნიკაციო ტექნოლოგიები შესაძლებელს გახდის ახალი კავშირების გაბმას ათასობით სკოლას შორის, საქართველოს სხვადასხვა ეროვნების მოქალაქეებს შორის და, ამგვარად, მნიშვნელოვან როლს შეასრულებს ქვეყნის სამოქალაქო ინტეგრაციის პროცესში. პროექტის საიტი.
გეორგე ჰაჯი

გეორგე ჰაჯი (რუმ. Gheorghe Hagi [ˈɡe̯orɡe ˈhad͡ʒi]; დ. 5 თებერვალი, 1965) — რუმინელი ფეხბურთელი. თამაშობდა თავდამსხმელის პოზიციაზე ევროპის წამყვან საფეხბურთო კლუბებში და რუმინეთის ეროვნულ ნაკრებში, სადაც 125 თამაში ჩაატარა და 35 გოლი გაიტანა. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 80-ე ადგილზე დასახელდა. ვიკისაწყობში არის გვერდი თემაზე: გეორგე ჰაჯი გეორგე ჰაჯის ოფიციალური საიტი დაარქივებული 2011-04-29 საიტზე Wayback Machine. გეორგე ჰაჯი — ფიფას ჩანაწერი[დაარქივებული] გეორგე ჰაჯი კინოფილმების ინტერნეტ-მონაცემთა ბაზაში ↑ Placar's 100 Craques do Século · In November 1999, Placar (Brazil) published a list of the best 100 players of all time, ranked from 1 to 100 · 23 დეკემბერი, 2015. Karel Stokkermans for the Rec.Sport.Soccer Statistics Foundation. წაკითხვის თარიღი: 1 სექტემბერი, 2019.
კენიტრა

კენიტრა ( არაბ. القنيطرة, თარგმანი: პატარა ხიდი) — ქალაქი მაროკოში. 1932–1956 წლებში ეწოდებოადა პორტ-ლიაუტეი. ის არის პორტი მდინარე სებუზე. მისი მოსახლეობა 2004 წლის აღწერის მიხედვით შეადგენს 359,142 ადამიანს. კენიტრა წარმოადგენს გარბ-შრარდა-ბენი-ჰსენის რეგიონის ცენტრს. ცივი ომის პერიოდი კენიტრას პორტი გამოიყენებოდა ამერიკის საზღვაო ძალების მიერ, როგორ მომსახურების ცენტრი ჩრდილოეთ აფრიკაში. ვიკისაწყობში არის გვერდი თემაზე: კენიტრა First site for the City of Kenitra დაარქივებული 2013-06-05 საიტზე Wayback Machine. Premier Portail d'information de La ville de Kenitra დაარქივებული 2021-01-24 საიტზე Wayback Machine. Entry in Lexicorient დაარქივებული 2005-02-07 საიტზე Wayback Machine. BTS Genie Informatique Lycee Technique Ibn Sina დაარქივებული 2016-03-03 საიტზე Wayback Machine. Association Nationale des Professeurs Agreges du Maroc - ANAPAM - დაარქივებული 2016-03-04 საიტზე Wayback Machine. Pictures of U.S. Naval base facilities in Kenitra დაარქივებული 2007-06-13 საიტზე Wayback Machine. Histoire de Kenitra / Port-Lyautey en images de 1911 au 1956 ↑ Recensement Général De La Population Et De L'Habitat De 2004. hcp.ma. დაარქივებულია ორიგინალიდან — 2010-06-01. ციტირების თარიღი: 2010-01-06.
ტეხური

ტეხური — მდინარე დასავლეთ საქართველოში, სამეგრელო-ზემო სვანეთის მხარის მარტვილისა და სენაკის მუნიციპალიტეტების ტერიტორიაზე. სათავე აქვს ეგრისის ქედის სამხრეთ კალთაზე, მწვერვალ ტეხურიშდუდთან, ზღვის დონიდან 2400 მ სიმაღლეზე. მდინარე რიონს ერთვის მარჯვნიდან. სიგრძე 108 კმ, აუზის ფართობი 1040 კმ². მთავარი შენაკადია მდინარე აბაშა. საზრდოობს წვიმის, თოვლის და მიწისქვეშა წყლით. წყალდიდობა იცის გაზაფხულზე, წყალმოვარდნები — მთელი წლის მანძილზე. საშუალო წლიური ხარჯი ნოქალაქევთან 31,8 მ³/წმ. იყენებენ ხე-ტყის დასაცურებლად და სოფლის წისქვილებისათვის. ხეობის ზემო ნაწილში მდებარეობს კურორტი ლებარდე. მდინარის აუზში 503 შენაკადია, საერთო სიგრძით 1047 კმ. ძირითადი შენაკადები, რომელთა სიგრძე 10 კმ-ზე მეტია არის ხუთი: მარცხენა მდინარე ჩხოროწყუ (11 კმ), მარცხენა მდინარე წაჩხურა (12 კმ), მარჯვენა მდინარე გურძენი (20 კმ), მარჯვენა მდინარე ნახური (11 კმ), მარცხენა მდინარე აბაშა (66 კმ). აბაშის აუზის შეერთების შემდეგ ტეხურის აუზი ღებულობს ასიმეტრიულ ფორმას. მდინარის სიმჭიდროვის კოეფიციენტი ტოლია 1.01 კმ/კმ². მდინარის კალაპოტი ზომიერად კლაკნილია და ძირითადად დაუტოტავი. სოფელ დობერაზენის მიდამოებში იყოფა 2-3 ტოტად, რის გამოც წარმოიქმნება დაბალი, არამდგრადი კუნძულები კენჭნარ-ქვიშოვანი ზედაპირით. მდინარის კალაპოტისთვის დამახასიათებელია, საშუალოდ ყოველ 30-50 მეტრში, მუხლები და ჩქერები. მდინარის კალაპოტის სიგანე იცვლება 2 მ-დან (სათავიდან 2,5 კმ-ს ქვემოთ) 20 მ-მდე (სოფ. დობერაზენში). ძირითადად ჭარბობს 5 მ. სიღრმეები მუხლებთან შეადგენს 0,3-1,6 მ-ს, ხოლო ჩქერებთან 0,4-5 მ-ს. მისი კალაპოტი ულამაზესი კლდოვანი კანიონებითა და ქვაბულების სიუხვით გამოირჩევა, რაც იდეალურ პირობებს უქმნის რაფტინგის მოყვარულთ. ტეხურის შუა და ზედა წელის ფაუნა საინტერესოა თავისი მრავალფეროვნებით. აქ მრავლადაა სხვადასხვა სახეობის სარეწაო მნიშვნელობის თევზი: თეთრულა, ტობი, წვერა, ქაშაპი, მურწა. მდინარეში ბინადრობს კალმახიც, მაგრამ მასზე თევზაობა საქართველოს კანონმდებლობით აკრძალულია. ტეხური თავისი ეკო-პირობებისა და მასში გავრცელებული ფლორისა და ფაუნის მიხედვით, მთელ სიგრძეზე იყოფა პირობითად 3 უბნად ან მონაკვეთად: საკალმახე უბანი, შუა უბანი და შერეული უბანი. მდინარე ტეხურის შუა და ზემო წელის ორივე სანაპირო მდიდარია ტყის რესურსებით. ↑ გიგინეიშვილი გ., ქართული საბჭოთა ენციკლოპედია, ტ. 9, თბ., 1985. — გვ. 709. ↑ 2.0 2.1 2.2 მდინარე ტეხურაზე ჰიდროელექტროსადგურების კასკადის პროექტი[მკვდარი ბმული] ↑ კურორტ ლებარდეს აღწერა — Travel in Georgia. დაარქივებულია ორიგინალიდან — 2018-08-08. ციტირების თარიღი: 2016-06-16. ↑ ვახუშტი ბატონიშვილი „აღწერა სამეფოსა საქართველოსა“ გვ. 166 — თბილისი, 1941
ანდაუს ხიდი

ანდაუს ხიდი (გერმ. Brücke von Andau; უნგრ. Andaui-híd) — პატარა ხიდი აინზერკანალის შემდეგ (გერმ. Einserkanal), (უნგრ. Hansági-főcsatorna), პატარა მდინარეზე, რომელიც ითვლება ავსტრიასა და უნგრეთს შორის საზღვრის ნაწილად. ხიდი მდებარეობს კომუნა ანდაუს (ბურგენლანდი, ავსტრია) ახლოს. ყველაფერი იწყება 1956 წლის ზაფხულიდან, როცა უფრო და უფრო მეტმა უნგრელმა დაიწყო დასავლეთისკენ, ავსტრიის საზღვრისკენ გაქცევა. წარმოუდგენელია, რომ ამ პატარა მდინარეზე გადებულმა ხიდმა 70 000 უნგრელს გაუწია დახმარება უნგრეთის აჯანყების დროს. 1956 წლის 21 ნოემბერს ხიდი საბჭოთა ჯარებმა ააფეთქეს. 1996 წელს, უნგრეთის აჯანყების 40 წლის თავის აღსანიშნავად ხიდი აღადგინეს, როგორც ტოლერანტობისა და დახმარების სიმბოლო. თავისუფლების ნამდვილი სიმბოლოს სახით, ჯეიმზ მიჩენერმა არა მხოლოდ თავის წიგნს, ანდოს ხიდს მისცა ხიდის სახელი, არამედ გახადა მსოფლიოში ცნობილი მემორიალი. მიჩენერის წიგნის დამატებაში ხიდი ასევე გვევლინება Der Bockerer III-ის თემად, ავსტრიულ ფილმში. «Der Bockerer III» IMDB-ზე ინგლ. ჯეიმზ მიჩენერი Кругосвет-ში დაარქივებული 2008-03-15 საიტზე Wayback Machine. http://home.pages.at/pibuk/andau/andau.htm დაარქივებული 2005-01-14 საიტზე Wayback Machine.
À Fond Les Formes !

À Fond Les Formes ! — ფრანგული სტუდია Menoboy-ს 2012 წლის გეი პორნოგრაფიული ფილმი. ფილმის რეჟისორია ლუდოვიკ პელტიე. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმში მოქმედება ვითარდება სხვადასხვა სიტუაციებში. სექსუალური სცენები მიმდინარეობს სატრენაჟორო დარბაზში, ჩოგბურთის კორტზე, ავტობუსის გაჩერებაზე, საკალთბურთო მატჩის შემდეგ სპორტდარბაზსა და ბუნების წიაღშიც კი. ფილმი Menoboy-ს საიტზე
ამერიკული ვერცხლის არწივი

ამერიკული ვერცხლის არწივი — აშშ-ის ოფიციალური ვერცხლის მონეტა. პირველად აშშ-ის ზარაფხანამ გამოუშვა 1986 წელს. ჩამოსხმულია 1 ტროას უნციის დენომინაციით, რაც ერთი დოლარის ღირებულებას უტოლდება და მასში გარანტირებული ერთი ტროას უნცია .999 წმინდა ვერცხლია. დამტკიცებულია აშშ-ის კონგრესის მიერ და მხარს უჭერს აშშ-ის ზარაფხანა წონასა და შემცველობაში. ზარაფხანა კოლექციონერთათვის ასევე უშვებს დადაღულ ვერსისაც ვერცხლის ზუსტი წონის და სიწმინდის მითითებით.
ტრიპანოსომა

ტრიპანოსომა (ლათ. Trypanosoma) — უმარტივესების გვარი შოლტოსნების კლასისა, ადამიანისა და ცხოველების სისხლისა და ქსოვილის პარაზიტები. მათი თითისტარისებრი სხეულის ზომა 15—30 მკმ აღწევს, უფერულია. იკვებება დიფუზურად ორგანულიი ნივთიერებებით. სისხლში გამოყოფენ ერითროციტების დამშლელ შხამიან ნივთიერებებს. მრავლდებიან სიგრძივი გაყოფით. ადამიანისა და ხერხემლიან ცხოველთა ორგანიზმში ხვდებიან გადამტანი მწერების მეშვეობით, რომელთაც ტრიპანოსომა ან მექანიკურად გადააქვთ მჩხვლეტავი პირის ნაწილებით, ან მათ ორგანიზმში მიმდინარეობს გამრავლება, რომელსაც თან ახლავს მორფოლოგიური ფორმათა (კრითიდიული და ლეპტომონადური) ცვლა. ადამიანისათვის პათოგენურია ლათ. Trypanosoma gambiense და ლათ. Trypanosoma rhodesiense (იწვევს ძილის დაავადებას). გავრცელებულია ცენტრალურ აფრიკაში, გადამტანია ბუზიცეცე. შინაურ მსხვილფეხა რქოსან საქონელში პარაზიტობს ლათ. Trypanosoma brucei (იწვევს დაავადება ნაგანას) ლათ. Trypanosoma evansi (იწვევს დაავადება სურას) და სხვა. გოგებაშვილი ი., ქართული საბჭოთა ენციკლოპედია, ტ. 10, თბ., 1986. — გვ. 52.
ტრიტიკალე

ტრიტიკალე (ლათ. Tritikale) — ხორბლისა და ჭვავის შეჯვარებით მიღებული ახალი მარცვლეული კულტურა. ტრიტიკალე აერთიანებს ორივე მცენარის დადებით ნიშან-თვისებებს, კერძოდ, ადვილად ეგუება არახელსაყრელ ნიადაგურ-კლიმატურ პირობებს, მისი ფორმები გამოირჩევა ზამთარგამძლეობით, უხვმოსავლიანობით. დაავადებებისადმი კომპლექსური იმუნიტეტით და სხვა. ამჟამად ცნობილია ტრიტიკალეს სამარცვლე და საკვები მიმართულების ჯიშები. სამადაშვილი ც., ქართული საბჭოთა ენციკლოპედია, ტ. 10, თბ., 1986. — გვ. 54.
ტრიქინა

ტრიქინა, ტრიქინელა (ლათ. Trichinella spiralis) — ადამიანის, ღორის, მღრღნელების, მტაცებელი და მწერიჭამია ძუძუმწოვრების ძლიერ საშიში პარაზიტული მრგვალი ჭია. მისი სქესმწიფე ფორმა პარაზიტობს ამ ცხოველთა წვრილ ნაწლავში, ხოლო ლარვები — განივზოლიან კუნთებში. დასნებოვნებულ ხორცთან ერთად მასპინძლის კუჭნაწლავში მოხვედრილი ლარვები თავისუფლდებიან კაფსულისაგან და ცხოვრობენ წვრილ ნაწლავში. აქ ისინი გადაიქცევიან სქესმწიფე ფორმად. განაყოფიერების შემდეგ დედალი ტრიქინა იჭრება ნაწლავის ლორწოვან გარსში და შობს 1000-მდე ლარვას. ლიმფური სისტემის გზით ლარვები ხვდებიან სისხლში და ვრცელდებიან მთელ სხეულში, შეიჭრებიან განივზოლიან კუნთებში და ეხვევიან სპირალურად. მათ გარშემო წამოიქმნება შემაერთებელქსოვილოვანი კაფსულა. ამ მდგომარეობაში ლარვები 20 წლამდე ცოცხლობენ. სქესმწიფე პარაზიტად გარდასაქმნელად აუცილებელია სხვა ცხოველის ორგანიზმში მოხვედრა. ყურაშვილი ბ., ქართული საბჭოთა ენციკლოპედია, ტ. 10, თბ., 1986. — გვ. 55.
ტრიქოგრამა

ტრიქოგრამა (ლათ. Trichogramma) — კვერცხიჭამია მხედრების გვარი სიფრიფანაფრთიანების რიგისა. პატარა (0,3—0,6 მმ) მწერებია, ყვითელი ან ლითონისებრ-მწვანეა. 215-ზე მეტი სახეობის ტრიქოგრამა მწერების კვერცხების პარაზიტებია. იყენებენ ბიოლოგიური ბრძოლის დროს. ყოფილ სსრკ-ში სამეურნეო მნიშვნელობა აქვს ჩვეულებრივ ტრიქოგრამას (Trichogramma evanescens), რომელიც პარაზიტობს პეპლების 100-მდე სახეობაზე (მათ შორის ვაშლის ნაყოფჭამიაზე, კომბოსტოს და ზამთრის ხვატარებზე, სიმინდის ფარვანაზე და სხვა). Trichogramma cacoecia და Trichogramma emhryophagum ასენიანებენ ნაყოფჭამიების და ფოთოლხვევიების კვერცხებს. Trichogramma euproctidis პარაზიტობს ხვატარებზე, ყურძნის ჭიაზე, კომბოსტოს თეთრულაზე და სხვა. მასპინძლობს კვერცხის ზომის მიხედვით ტრიქოგრამა მასზე ათავსებს თავის 1—40-მდე კვერცხს. ოპტიმალურ პირობებში ტრიქოგრამის განვითარება 2 კვირას გრძელდება. საქართველოში ძირითადად გავრცელებულია Trichogramma evanescens და Trichogramma cacoecia pollida. აბაშიძე ე., ქართული საბჭოთა ენციკლოპედია, ტ. 10, თბ., 1986. — გვ. 55.
შავი პარასკევი

შავი პარასკევი — მადლიერების დღის მეორე დღე აშშ-ში. დღე, რომელიც ხშირად მიიჩნევა საშობაო ვაჭრობის დასაწყისად. აშშ-ში მრავალი მაღაზია ამ დღეს აწყობს მასშტაბურ ფასდაკლებებს და აქციებს სხვადასხვა პროდუქციაზე. ზოგიერთ შტატში ითვლება დასვენების დღედ. მთელი წლის განმავლობაში, ვაჭრობის მხრივ, ეს არის ერთ-ერთი ყველაზე დატვირთული დღე ამერიკის შეერთებულ შტატებში. ამ დღეს ფასდაკლებების მოწყობის ტრადიცია ჯერ კიდევ XIX საუკუნეში იღებს სათავეს, თუმცა ტერმინი „შავი პარასკევი“ 1966 წლიდან დამკვიდრდა. ტერმინის სამშობლოა ფილადელფიის შტატი და თავდაპირველად გამოიყენეს გზებზე დიდი საცობების აღსანიშნავად, მადლიერების დღის მეორე დღეს. „შავი პარასკევი“ ხვდება 23-იდან 29 ნოემბრამდე შუალედში. ↑ International Council of Shopping Centers. "Holiday Watch: Media Guide 2006 Holiday Facts and Figure". დაარქივებულია ორიგინალიდან — 2010-11-29. ციტირების თარიღი: 2013-11-27. ↑ The Origins of "Black Friday" ↑ 1966 "Black Friday" (day after Thanksgiving). დაარქივებულია ორიგინალიდან — 2008-10-13. ციტირების თარიღი: 2013-11-27.
T.E.V.I.N.

T.E.V.I.N. — ამერიკელი რიტმ-ენდ-ბლუზურ მომღერალ ტევინ კემპბელის სადებიუტო სტუდიური ალბომი, გამოცემული 1991 წლის 19 ნოემბერს. 1994 წელს მას პლატინის სტატუსი მიენიჭა. Round and Round - 4:54 Interlude/Over The Rainbow And On To The Sun - 0:49 Tell Me What You Want Me to Do - 5:00 Lil' Brother - 4:25 Alone With You - 5:07 Strawberry Letter 23 - 4:07 One Song - 4:23 Just Ask Me To - 4:38 Goodbye - 4:10 Perfect World (ბეიკერი, კრელი) - 4:27 Confused - 4:30 Look What We'd Have (If You Were Mine) - 4:36 She's All That - 4:50 T.E.V.I.N. Discogs-ზე ↑ ერლეუაინი, სტივენ თომას. Tevin Campbell: T.E.V.I.N. > Review AllMusic-ზე. ციტირების თარიღი: 27 სექტემბერი 2011. ↑ Gold & Platinum - RIAA - Tevin Campbell. ციტირების თარიღი: 18 იანვარი 2017. ↑ American album certifications – Tevin Campbell – TEVIN. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH